Dušan Poloz

Dušan Poloz (født 9. mai 1965 i Gottwaldow) er en tsjekkisk håndballtrener, som er sjef for det slovakiske kvinnelandslaget og den tsjekkiske klubben Baník Most. Han har «Trener IV»-utdanning fra Norges Håndballforbund.

Trenerkarrière

Klubblag 
Poloz startet sin trenerkarriere i 1992 som hovedtrener for herrelaget til Bystřice pod Hostýnem. I 1996 begynte Poloz å jobbe med kvinnelaget til Novesta Zlín, som assistenttrener frem til 1998.

Poloz har trent flere norske lag, blant annet kvinnelaget til Njård. I perioden 2005–2008 trenet han juniorlaget til Follo, som i 2008 ble Norgesmestre for gutter 20 år. Etter et lite opphold i hjemlandet, for å trene kvinnelaget til Zlín under 2009/10-sesongen, dro han tilbake til Norge i mai 2011 for å ta over BSK/NIF sammen med Terje Gulbrandsen og  Magnus Berg.

I 2012 tok Poloz over treneransvaret for de regjerende tsjekkiske mesterne Baník Most, som han ledet til seier i 2012/13-sesongen av Challenge Cup.

Landslag 
Etter å ha vært assistenttrener for Tsjekkias kvinnelandslag i håndball under ledelse av Jan Bašný, ble Poloz i juli 2013 ansatt av Slovakias håndballforbund som sjef for deres kvinnelandslag til september 2016. Han endte 18-års ventetid på mesterskap for Slovakia, da han kvalifiserte landslaget til Håndball-EM 2014 for kvinner

Meritter

Follo 
 Norgesmesterskap Gutter 20 år: 2008

Baník Most 
 Challenge Cup: 2013

Referanser 

Tsjekkiske håndballtrenere
Trenere i Håndball-EM 2014 for kvinner
Personer fra Zlín
Fødsler i 1965